title: Paul Wittgenstein
text: Paul Wittgenstein, naixito de Viena (Imperio Austrohongaro, hue Austria) o 5 de noviembre de 1887 y muerto en Nueva York (Nueva York, Estaus Unius) o 3 de marzo de 1961, estió un pianista austriaco de musica clasica.
  
  Fillo d'o industrial Karl Wittgenstein y chirmán gran d'o filosofo Ludwig Wittgenstein, quan esclató a Primera Guerra Mundial fue cridato a filas por l'Exercito austrohongaro. Mientres una batalla en a redolada de Polonia, en o Frent Oriental, recibió una ferita y lo fació prisionero l'Exercito ruso. A conseqüencia d'a ferita calió operar-lo, perdendo o suyo brazo dreito. Sindembargo, Wittgenstein decidió de continar a suya carrera musical como pianista, fendo servir nomás que o brazo ezquierdo. Mientres a suya carrera musical, con a-saber-lo exito, quantos compositors li componioron piezas especials que podesen tocar-se a una sola man.
  
  Fuyito d'o nazismo que heba ocupato o suyo país natal en o dito Anschluss (a suya familia yera chodiga), en 1946 adoptó a nacionalidat estausunidense.
  
  Musicos de musica clasica
  Naixius de Viena
  Pianistas d'Austria
  1887 (naixencias)
  1961 (muertes)